
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/47/16.02.2005

	
	
	


A  V  I  Z

asupra proiectului de Lege pentru aprobarea Ordonanţei de urgenţă a Guvernului nr. 111/2003 privind utilizarea veniturilor din privatizare şi din valorificarea activelor bancare neperformante

În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 111/2003 privind utilizarea veniturilor din privatizare şi din valorificarea activelor bancare neperformante, trimis cu adresa nr.  PL 23/14.02.2005.



Potrivit prevederilor art. 60 din Regulamentul Camerei Deputaţilor, membri Comisiei au examinat proiectul de lege în şedinţa din 16 februarie 2005.


Proiectul de lege prevede păstrarea destinaţiei sumelor provenite din valorificarea de către AVAS a activelor bancare neperformante precum şi posibilitatea prevederii de către Guvern a altor destinaţii, în legătură cu veniturile încasate de către toate instituţiile implicate în procesul de privatizare, din vânzarea acţiunilor deţinute la unele societăţi comerciale cu capital de stat şi din dividende.

Proiectul de lege a fost adoptat de Senat în şedinţa din 7 februarie 2005.
În urma dezbaterilor, membrii Comisiei pentru politică economică, reformă şi privatizare au hotărât 19 voturi pentru şi 4 abţineri ca proiectul de lege să fie avizat în forma adoptată de Senat.
                PREŞEDINTE,


     Mihai Tudose
         SECRETAR






    Vasile Cosmin Nicula
                                                                                                                       

Expert parlamentar

                                                                                                               


Alina Hodivoianu 

